CELEX: 52020DP0040
Language: et
Date: 2020-03-10 00:00:00
Title: Euroopa Parlamendi otsus mitte esitada vastuväiteid komisjoni 30. jaanuari 2020. aasta delegeeritud määrusele, millega tehakse erand komisjoni delegeeritud määrusest (EL) 2016/1149, millega täiendatakse Euroopa Parlamendi ja nõukogu määrust (EL) nr 1308/2013 veinisektori riiklike toetusprogrammide osas (C(2020)00423 – 2020/2543(DEA))

6.8.2021   
            
            
               ET
            
            
               Euroopa Liidu Teataja
            
            
               C 316/13
            
         
      P9_TA(2020)0040
      Vastuväidete puudumine delegeeritud õigusaktile: veinisektori riiklikud toetusprogrammid
      Euroopa Parlamendi otsus mitte esitada vastuväiteid komisjoni 30. jaanuari 2020. aasta delegeeritud määrusele, millega tehakse erand komisjoni delegeeritud määrusest (EL) 2016/1149, millega täiendatakse Euroopa Parlamendi ja nõukogu määrust (EL) nr 1308/2013 veinisektori riiklike toetusprogrammide osas (C(2020)00423 – 2020/2543(DEA))
      (2021/C 316/03)
      
         Euroopa Parlament,
      
                  —
               
               
                  võttes arvesse komisjoni delegeeritud määrust (C(2020)00423),
               
            
                  —
               
               
                  võttes arvesse põllumajanduse ja maaelu arengu komisjoni 19. veebruari 2020. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1), eriti selle artikli 53 punkte b ja h ning artikli 227 lõiget 5,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse põllumajanduse ja maaelu arengu komisjon soovitust võtta vastu otsus,
               
            
                  A.
               
               
                  arvestades, et uus 25 % väärtuseline tollimaks, mida USA kohaldab kvaliteetveinitoodete suhtes kahjustab tõsiselt selle sektori kulukaid müügiedendusmeetmeid vastava turu tugevdamiseks ja konsolideerimiseks USAs;
               
            
                  B.
               
               
                  arvestades, et ülemaailmsel veiniturul põhjustab nende tariifide kohaldamine märkimisväärset kahju ja toob kaasa pikaajalisi häireid, kuna mujalt pärit tooted võivad kvaliteetveinid kõrvale tõrjuda;
               
            
                  C.
               
               
                  arvestades, et Euroopa Parlament palus oma 28. novembri 2019. aasta resolutsioonis komisjonil võtta kiiresti meetmeid mõjutatud sektorite abistamiseks, ning seetõttu väljendab rahulolu käesoleva delegeeritud õigusakti sätetega, kuid peab kahetsusväärseks, et komisjon ei ole veel kasutusele võtnud ühise turukorralduse meetmeid mõjutatud sektorites;
               
            
                  D.
               
               
                  arvestades, et müügiedendusprogrammide paindlik haldamine, sealhulgas võimalus muuta kolmandate riikide sihtturge, annab sektorile võimaluse reageerida uutele turutingimustele ja nendega kohaneda;
               
            
                  E.
               
               
                  arvestades, et luba pikendada müügiedenduskampaaniaid üle viie aasta piiri hõlbustab turgude tugevdamist ja on vastus veinisektori pikaajalisele nõudmisele;
               
            
                  F.
               
               
                  arvestades, et nende paindlikkusmeetmete kiire rakendamine on nende tõhususe ja tulemuslikkuse seisukohast keskse tähtsusega, et leevendada USA vastumeetmete tagajärjel veinisektorile avaldatavat survet;
               
            
               
                  1.
               
               
                  teatab, et Euroopa Parlamendil ei ole delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 347, 20.12.2013, lk 671.